ร้านก๋วยเตี๋ยวห้องเดียว มี 5 โต๊ะ สะอาด น้ำซุปอร่อย เจ้าของร้านทำเองหมด ตั้งแต่รับออร์เดอร์ ยันเสิร์ฟ

อยากบอกว่าเกือบขับเลยเพราะไม่ทันได้สังเกตุ แต่โชคดีที่เลยร้านแล้วยังมีทางให้เลี้ยววนเข้ามาจอดรถด้านข้างได้

เข้าร้านมาเป็นโต๊ะแรก ไม่รู้จะทานอะไรดี เจ้าของร้านก้อนำเสนอรายการอาหารมา ตกลงเลือกชิมข้าวหน้าไก่ เย็นตาโฟ ต้มยำ และลวกจิ้ม

ข้าวหน้าไก่ อยากบอกว่ารสชาติกลางๆ ใช้เนื้อสันในไก่จะแข็งไปนิด แล้วแต่คนชอบนะคะอันนี้ ลองชิมดู

เย็นตาโฟ เสิร์ฟมาดูดีเลย อร่อยไม่ต้องปรุง

เส้นปลาต้มยำ เสิร์ฟมาซีดเชียวแต่น้ำซุปอร่อยจับใจ ปรุงเพิ่มเผ็ดเปรี้ยวอีกหน่อย วิดน้ำเกือบเกลี้ยงชาม

ลวกจิ้ม อร่อยทุกอย่างในจานโดยเฉพาะลูกชิ้นกุ้ง ไม่เหมือนใคร อร่อยถูกใจมากๆค่ะ

ดีใจที่เลี้ยวมาแวะชิมร้านนี้ มั่นใจว่าจะมาเป็นลูกค้าประจำที่นี่แน่นอน